o
Tervetuloa, Espen Ottosen. - Kiitos.
Olet ollut puhumassa Pohjois-Suomen Kokkolassa, -
mutta matkustat myös Norjassa puhumassa.
Olet Misjonssambandetin tiedotuspäällikkö.
Kerrotko lyhyesti, mikä tämä Misjonssambandet Norjassa on?
Se on kirkon sisäinen liike ja lähetysjärjestö.
Meillä on noin 150 lähetystyöntekijää, -
kouluja ja lastentarhoja, -
monia rukoushuoneita ja monia kristillisiä seurakuntia.
Matkustan siellä ja julistan näissä yhteyksissä.
Olet kirjoittanut hyvin mielenkiintoisen kirjan.
Norjaksi sen nimi on Mine homofile venner.
Suomessa se on julkaistu nimellä Minun homoseksuaalit ystäväni.
Tämä on hyvin epätavallinen kirja.
En tiedä varmaan yhtään samanlaista kirjaa ainakaan Pohjoismaissa.
Olet matkustanut Pohjolassa ja haastatellut ihmisiä, joilla -
on kristillinen vakaumus, -
mutta homoseksuaalinen identiteetti.
Kerrotko, miksi kirjoitit tällaisen kirjan?
Sain idean lukiessani eräästä norjalaisesta lehdestä, että eräs -
kristilliskonservatiivi tutustui homoseksuaaliin henkilöön, -
ja tahtoi sitten muuttaa kantaansa homoseksuaalisuuskysymykseen.
Ajattelin, että tuo ei voi olla totta.
Tunnen homoseksuaaleja kristittyjä.
He ovat samaa mieltä kanssani siitä, mitä -
Raamatussa sanotaan homoseksuaalisuudesta.
Mutta tätä ei ole käsitelty julkisesti.
Ei ole helppoa kertoa julkisuudessa tällaisesta arkaluontoisesta -
asiasta oman kuvansa ja nimensä kera, -
mutta jotkut tahtoivat tehdä niin.
Ajattelin, että ehkä saan kerättyä 7-9 ihmistä, jotka -
kertovat tarinansa taistelustaan homoseksuaalisten -
tunteiden kanssa.
Ehkä tällä tavalla on helpompaa astua esiin ja kertoa tarinansa.
Tämä kysymys on ollut pinnalla myös Suomessa.
Esimerkiksi kirkolliskokouksessa painotettiin voimakkaasti, että -
on hyvin tärkeää kuunnella homoseksuaaleja.
Silloin jotkut sanoivat, että on tärkeää myös kuunnella heitä, -
joilla on kristillinen vakaumus ja jotka uskovat, että Raamattu -
on Jumalan sanaa ja tahtovat seurata sitä elämässään.
Tätä ryhmää ei ollut edes mainittu keskusteluissa.
Miksihän vakaumukselliset kristityt ovat niin unohdettu ryhmä -
näissä keskusteluissa?
Uskon, että he kokevat paineita kahdelta suunnalta.
Ensinnäkin homoseksuaalisen liikkeen suunnalta, joka -
suosittelee tyydyttämään homoseksuaaliset tunteet, sillä -
kaikki muu on vain itsepetosta.
Uskon, että on myös homoseksuaaleja kristittyjä, -
joilla on konservatiivinen käsitys Raamatusta.
He ovat kokeneet konservatiiviset kristityt hyökkäävinä.
Emme ole puhuneet kovinkaan sävyisästi homoseksuaaleista.
Kirkollisissa keskusteluissa monet kristilliskonservatiivit ovat -
luultavasti sanoneet, että: "Homoseksuaalit hyökkäävät -
avioliittoa vastaan. Homoseksuaalit tekevät sitä ja tätä."
Homoseksuaalit, joilla on kristillinen vakaumus, -
ihmettelevät miksi heitäkin vastaan hyökätään.
Hehän edustavat perinteistä näkökantaa.
Uskon, että hyökkäyksiä koetaan molemmin puolin.
Kirjassani tahdon yksinkertaisesti tuoda esikuviksi -
kristittyjä homoseksuaaleja.
Heteroseksuaalina perheenisänä olen oppinut paljon -
ja näiltä homoseksuaaleilta kristityiltä ystäviltäni.
Sinä itse olet naimisissa ja sinulla on kolme lasta?
Kyllä, ja se on osoittautunut vaikeaksi asiaksi -
homoseksuaalisuuskeskusteluissa.
Olen aktiivisesti osallistunut keskusteluihin Norjassa 20 vuotta.
Monet ovat sanoneet, että minulle on helppoa heteroseksuaalina -
perheenisänä sanoa ei homoseksuaalisille suhteille.
Se ei maksa minulle mitään.
Siinä he ovat aivan oikeassa.
Se on minulle helpompaa kuin homoseksuaaleille ystävilleni.
Tämän vuoksi tahdon tuoda näiden konservatiivisten -
homoseksuaalien kristittyjen äänen kuuluviin keskusteluissa.
Puheen ollen äänten kuuluviin saattamisesta, mikä on -
homoseksuaalien kristittyjen viesti näihin keskusteluihin?
He kertovat meille elämäntarinansa.
Kirjani norjalaisessa painoksessa on seitsemän elämäntarinaa.
Suomalaisessa painoksessa on muutama tarina enemmän, -
sillä julkaistuani norjalaisen painoksen muutama suomalainen -
homoseksuaali kristitty otti vielä yhteyttä.
Olen kuullut hyvin monenlaisia tarinoita.
Osa on miehiä ja osa naisia.
Jotkut ovat nykyisin naimisissa.
Joillakin on voimakkaita kertomuksia, siitä kuinka heidän -
seksuaalisuutensa on muuttunut.
Joillekin esirukous on ollut tärkeää, toisille taas terapia, -
ja joillekin asioiden uudelleen suuntaaminen.
Kukaan ei taida puhua kuitenkaan homoseksuaalisten tunteiden -
parantumisesta.
Parantuminen on vähän ikävä käsite tässä yhteydessä.
Mutta he puhuvat muutoksesta -
ja Jumalan antamasta voimasta muutokseen.
Useat homoseksuaaleista ystävistäni sanovat, että -
muutos ei ole pääasia.
Tärkeintä on elää Jumalan sanan mukaan ja Hänen siunauksessaan.
Vaikka täytyisikin taistella koko elämänsä ajan -
homoseksuaalisia tunteita vastaan, -
niin myös heteroseksuaaleilla kristityillä on omat taistelunsa.
Heilläkin on erilaisia kiusauksia ja haasteita.
Olen yrittänyt kirjoittaa tasapainoisen kirjan, joka -
osoittaa, että homoseksuaalit kristityt ovat hyvin erilaisia.
Olen itsekin lukenut tämän kirjan. Se on hyvin vaikuttava.
Voin myöntää, että itkin pari kertaa lukiessani, -
koska eläydyin näihin tilanteisiin.
Seksuaalisuus ylipäätään ei ole helppo kysymys kenellekään.
Jotkut kirjan kertomuksista olivat hyvin voimakkaita.
Yksi asia on yhteinen kaikille kirjassa esiintyville henkilöille.
He ovat vakuuttuneita siitä, että Raamattu on Jumalan sanaa.
Mikä on heille yhteistä, kun he sanovat uskovansa -
Raamattuun Jumalan sanana?
Mikä on heidän yhteinen näkemyksensä Raamatun -
kannasta homoseksuaalisuuteen?
Kaikki kirjassa esiintyvät henkilöt ovat yhtä mieltä siitä, -
homoseksuaaliset suhteet ovat väärin Raamatun mukaan.
Tämä tarkoittaa sitä, että he ajattelevat kuten -
kristityt ovat aina ajatelleet.
Kun on kysymys seksuaalisuudesta, on kaksi vaihtoehtoa: -
Voit elää joko yksin tai olla yksiavioisessa suhteessa, -
joka on miehen ja naisen välinen koko elämän kestävä avioliitto.
Nämä ovat ainoat vaihtoehdot.
Kirjani osoittaa, että jotkut ovat valinneet avioliiton -
ja kokevat sen mahdollisena.
Jotkut taas eivät koe avioliittoa mahdollisena.
He ovat myös hyvin taipuvaisia ajattelemaan, että -
voi elää hyvää elämää ja kokea Jumalan siunauksia, -
vaikka eläisikin yksin.
Se on myös voimakas sanoma.
Uskon, että elämme yhteiskunnassa, jonka mukaan tärkeintä elämässä -
on kokea suuri rakkaus ja elää seksuaalisessa suhteessa.
Nykyisin on aivan erikoista kuulla jonkun nelikymppisen miehen, -
vaikkapa ruotsalaisen pastori Erik Johanssonin, sanovan -
elävänsä selibaatissa ja yksin.
Ja vieläpä tahtovansa elää koko elämänsä yksin, ja että -
sellainen elämä Jumalan kanssa on hyvä elämä.
Se on voimakkaasti sanottu.
Kirjani ei kerro, että se olisi helppoa tai yksinkertaista, -
tai että rukoilemalla kaikki järjestyisi.
Kirjani kertoo siitä, että kaikilla ihmisillä riippumatta -
seksuaalisesta suuntautumisesta, sukupuolesta tai iästä, -
kaikilla on oma taistelunsa, sisäinen tuska ja suru -
seksuaalisuuden suhteen.
Ehkä avioliitossa tai yksin. Vaihtoehtoja on monia.
Mutta kaikilla meillä on jokin, jonka kanssa taistelemme.
Suomalaisissa keskusteluissa nousee usein esille -
seuraavanlainen ajatus:
Ei voida erottaa sitä, että ihmisellä on tietynlainen -
taipumus ja että hänen on saatava tyydyttää se.
Jos väitetään, että tietynlaisia tunteita saa tosin olla olemassa, -
mutta niitä ei saa tyydyttää, eikä saa elää sellaisessa suhteessa.
Se on silloin väkivaltaa persoonallisuutta vastaan.
Mitä luulet, että uskovat kristityt vastaisivat tähän?
Luulen, että he vastaisivat kuten itsekin vastaan.
Meidän kaikkien on tietyissä määrin tehtävä ero taipumustemme, -
tunteidemme ja sen välille, kuinka elämme.
Olen ollut naimisissa 20 vuotta ja olen perheenisä, mutta -
sisälläni on sellaisia tunteita, joissa ei ole kyse -
uskollisuudesta vaimoani kohtaan.
Tiedämme, että meidän yhteiskunnassamme -
pornografia on suuri ongelma, oikea miljoonabisnes.
Monia avioliittoja on kariutunut, kun erityisesti miehet ovat -
hakeutuneet pornografian pariin.
Uskon, että kaikilla ihmisillä on tunteita ja kiusauksia -
sekä taisteluja.
Joten kukaan ei voi väittää sellaisen olevan vain -
taipumus, jota on saatava toteuttaa.
Näin voidaan sanoa myös ääritapauksesta, jossa -
aikuinen tuntee vetoa lapsia kohtaan, eli pedofiliasta.
En tahdo sekoittaa homoseksuaaleja pedofiileihin.
Mutta tässäkään tapauksessa ei voida väittää, että kun taipumus -
on tietynlainen, niin täytyy olla hyväksyttävää toteuttaa sitä.
Tällainen on mahdollinen vastaus.
On mielenkiintoista, mitä sanot eri seksuaalisuuden tyypeistä.
Viime kuukausina Suomessa on tullut ilmi useita tapauksia, jotka -
osoittavat seksuaalisuuden olevan hankala kysymys kristityillekin.
Olemme kuulleet kertomuksia pedofiliasta -
herätyskristillisissä piireissä.
Olemme kuulleet henkilöistä, jotka ovat olleet näkyvässä -
kristillisessä työssä ja eläneet homoseksuaalisessa suhteessa.
Niin monia tällaisia tapauksia on ilmennyt lyhyen ajan sisällä, -
että on tunnustettava, ettemme ole onnistuneet kovin hyvin -
kristillisissä piireissäkään.
Unohdetaan hetkeksi homoseksuaalisuuskysymys ja -
puhutaan kristityistä ja seksuaalisuudesta yleisesti ottaen.
Uskon, että kaikki koemme seksuaalisuuden olevan -
hyvin vahva voima.
Se tuo meille iloa.
Kristittynä haluan sanoa, että Jumala on luonut seksuaalisuuden.
Sen tarkoitus on rakentaa ja lujittaa avioliittoa.
Sen myötä voimme saada myös lapsia.
Jumala loi seksuaalisuuden hyväksi asiaksi.
Koska seksuaalisuus on hyvin vahva tunne, se aiheuttaa myös -
turhaantuneisuutta ja kiusauksia kaikkien elämässä.
Mielestäni kristillisissä piireissä olemme usein sanoneet -
liian yksinkertaisesti, että kunhan ihminen on vain naimisissa, -
niin seksuaalisuus ei ole enää mikään ongelma.
Muutama kuukausi sitten Norjassa oli seminaari, -
jonka aiheena oli seksuaalisuus.
Puhuin siellä siitä, että seksuaalisuuden harjoittaminen -
kuuluu vasta avioliittoon, ja kuinka positiivinen asia -
seksuaalisuus on Jumalan näkökulmasta.
Eräs parikymppinen nuorimies tuli luokseni ja -
kertoi olleensa naimisissa kaksi vuotta ja kokevansa, -
että seksuaalinen yhteiselämä olikin vain pettymys.
Ja hänen vaimonsakin oli samaa mieltä.
Hän sanoi, että saarnaajat olivat aina kehottaneet odottamaan -
avioliittoon ja että odottaminen on hyvä asia.
Mutta kukaan saarnaaja ei ole sanonut, että seksuaalisuus -
tuo myös haasteita avioliittoon.
Puolisoiden välille.
Sen voi havaita monilla tavoin.
Kaikki, jotka saavat lapsia, huomaavat -
seksuaalisen yhteiselämän muuttuvan.
Tulee sairauksia, synnytyksiä, masennusta ja muita asioita, -
jotka aiheuttavat seksuaalista turhautumista ja ongelmia.
Mielestäni meidän olisi hyvä olla hieman avoimempia -
noista asioista kristillisissä piireissä.
Sanoitko, ettemme ole ehkä olleet aivan rehellisiä?
Uskon niin. Mutta se on myös vaikeaa.
En tahtoisi istua tässä, kun vaimoni katselee tätä ohjelmaa.
En haluaisi kertoa hyvin yksityiskohtaisesti omasta -
tilanteestani, koska se on hyvin yksityinen ja intiimi elämän alue.
Tekee mieli hieman perääntyä.
On kuitenkin tärkeää sanoa edes yleisesti ottaen, että -
kaikki pariskunnat kokevat haasteita ja kiusauksia.
Esimerkiksi uskottomuus ja pornografia ovat sellaisia -
haasteita, jotka kuuluvat kokonaiskuvaan.
Minkä sanoman tahdot välittää?
Olet kirjoittanut tämän kirjan ja tavannut nämä ihmiset.
Mikä on viestisi heille, jotka painiskelevat tämän -
kysymyksen kanssa omasta seksuaalisesta identiteetistään?
Viestini on, että voit luottaa Raamattuun.
Raamatun kanta tähän kysymykseen on hyvin selkeä.
Siihen voi luottaa.
Se ei tarkoita sitä, että Raamatun sanan mukaan eläminen -
olisi aina helppoa.
Jeesus sanoo, ettemme voi palvella sekä Jumalaa että mammonaa.
En usko, että tämänkään mukaan eläminen on helppoa -
suurimmalle osalle suomalaisista.
Jeesuksen seuraaminen voi vaatia taistelemista.
Siksi tahdon myös sanoa kristityille, joilla on -
homoseksuaalisia tunteita, että on tärkeää, ettemme taistele yksin.
Kirjassani kaikki homoseksuaalit ystäväni painottavat, että -
on ollut ennenkuulumattoman tärkeää jutella muiden kanssa asiasta.
Käydä sielunhoidossa, lääkärillä, psykologilla tai rukousryhmässä.
Toivon, että kirjani helpottaa kristittyjä, joilla on -
homoseksuaalisia tunteita, -
juttelemaan pastorinsa tai Raamattupiirinsä kanssa.
Silloin ei tarvitse riskeerata, että tulee vain -
vastustetuksi ja tuomituksi.
Ei ole aina helppoa ottaa esille kysymystä esimerkiksi -
edes miesten välisissä keskusteluissa.
Eikä ole helppoa puhua homoseksuaalisuudesta tai -
seksuaalisuudesta yleisesti ottaen kristillisissä piireissä.
Mikä on viestisi kristityille puhuttaessa -
suhtautumisesta homoseksuaalisuuteen?
Kirjassani minulle on tärkeää puhua homoseksuaalisuudesta -
vivahteikkaasti ja tasapainoisesti.
Pelkään, että kristityt puhuvat homoseksuaalisuudesta -
sillä tavoin, että meidän ajatellaan vain tuomitsevan -
tai katsovan alaspäin homoseksuaaleja ja viestittävän, -
että kaikki homoseksuaalit ovat huonoja ihmisiä.
Minun kokemukseni tämän kirjan myötä on, että nämä -
homoseksuaalit ovat ystävällisiä, hauskoja, -
huolehtivaisia ja rakkaudellisia ihmisiä.
Monet ovat erittäin herkkiä.
Monilla on myös haavoja ja tuskaa lapsuudesta.
Jotkut kertovat, että jotkin lapsuudessa tapahtuneet asiat -
ovat osasyy näille tunteille.
Jotkut mainitsevat naispelon.
Tämän kaiken vuoksi uskon, että meidän on tärkeää -
olla hieman hellävaraisia.
En epäile sitä, mitä Raamattu sanoo, -
mutta tuodessani ihmisille Raamatun sanomaa tahdon myös kuunnella, -
millaisia kokemuksia ja taustoja heillä on.
Lopuksi tahdon kysyä, kuinka tämä kirja on otettu vastaan Norjassa?
Kirja sai paljon huomiota.
Suurissa sanomalehdissä kirja sai jonkin verran kritiikkiä.
Norjan homoseksuaalinen liike ei ollut kovinkaan tyytyväinen.
Kritiikki oli kuitenkin melko varovaista, koska täytyy -
arvostaa sitä asiaa, että kirja kertoo oikeiden ihmisten elämistä.
Eräs norjalainen, joka kertoo tarinansa, -
on opettanut teologiaa koko elämänsä.
Hän on 65-vuotias.
Hän havaitsi tuntemuksensa ollessaan 15-vuotias.
Hän on siis elänyt homoseksuaalisten tunteidensa -
kanssa 50 vuoden ajan.
Hän on elänyt myöskin yksin 50 vuotta.
Hän on ajatellut 50 vuotta, että Raamatun mukaan vaihtoehdot -
ovat elää joko avioliitossa tai yksin.
Koska avioliitto ei ole hänelle mahdollista, ratkaisu -
on elää yksin. Ja hän on elänyt siten 50 vuotta.
Hän kertoo kirjassani, että on ollut jonkin verran tuskaa, -
mutta paljon siunauksia sellaisessa elämässä.
Olen sitä mieltä, että tuollaista kertomusta on vaikea kritisoida.
Kiitos, Espen Ottosen, että olet kirjoittanut -
tämän kirjan ja tulit ohjelmaamme kertomaan siitä.
Toivotan Jumalan siunausta työhösi. - Kiitos.
Suomennos: Anna-Kaisa Penttinen